**NÁVRH**

Obec Lednické Rovne v súlade s ustanovením § 6 ods.1 zákona č. 369/1990 Zb. o obecnom zriadení v znení neskorších predpisov a ustanoveniami zákona č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov

**vydáva**

**Všeobecne záväzné nariadenie**

**č. 3 / 2016**

**Obce Lednické Rovne**

**pre Základnú školu Eduarda Schreibera, Lednické Rovne, Schreiberova 372**

o mieste a čase zápisu dieťaťa na plnenie povinnej školskej dochádzky v základnej škole o výške príspevku na čiastočnú úhradu nákladov na činnosť školského klubu detí

o výške príspevku na čiastočnú úhradu nákladov a podmienky úhrady v školskej jedálni

**a pre Materskú školu, Lednické Rovne, Súhradka 204**

o mieste a čase zápisu dieťaťa na pobyt v materskej škole

o výške príspevku za pobyt dieťaťa v materskej škole

o výške príspevku na čiastočnú úhradu nákladov a podmienky úhrady v školskej jedálni MŠ

**Schválené uznesením OZ v Lednických Rovniach:**

**Dňa:**

**Uznesenie číslo:**

**Vyvesené dňa:**

**Zvesené dňa:**

**Prvá časť**

**Všeobecné ustanovenia**

**Článok 1**

**Účel**

1. Toto všeobecne záväzné nariadenie (ďalej len VZN) bližšie upravuje práva a povinnosti rodičov alebo inej fyzickej osoby než rodičia, ktorý má dieťa zverené do osobnej starostlivosti alebo do pestúnskej starostlivosti na základe rozhodnutia súdu (ďalej len zákonný zástupca) navštevujúce školu a školské zariadenie v zriaďovateľskej pôsobnosti obce Lednické Rovne v súlade so zákonom č. 245/2008 Z.z. o výchove a vzdelávaní (školský zákon) a o zmene a doplnení niektorých zákonov.
2. Obec Lednické Rovne je zriaďovateľom škôl

a) Základná škola Eduarda Schreibera, Ul. Schreiberova 372, Lednické Rovne

b) Materská škola, Súhradka č. 204, Lednické Rovne

3. Obec Lednické Rovne je zriaďovateľom školských zariadení:

a) Školský klub detí pri Základnej škole Eduarda Schreibera, Ul. Schreiberova 372,

Lednické Rovne

b) Školská jedáleň pri Základnej škole Eduarda Schreibera, Ul. Schreiberova 372,

Lednické Rovne

c) Školská jedáleň pri Materskej škole, Súhradka č. 204, Lednické Rovne

**Článok 2**

**Predmet**

**Predmetom tohto VZN je:**

1. Určenie miesta a času zápisu dieťaťa na plnenie povinnej školskej dochádzky v Základnej škole Eduarda Schreibera, Ul. Schreiberova 372, Lednické Rovne a na prihlásenie k pobytu dieťaťa v Materskej škole, Súhradka č. 204, Lednické Rovne
2. Určenie výšky mesačného príspevku na čiastočnú úhradu nákladov spojených s činnosťou školského klubu
3. Určenie výšky príspevku na čiastočnú úhradu a podmienok úhrady v školskej jedálni Základnej školy a Materskej školy v Lednických Rovniach.

**DRUHÁ ČASŤ**

**Článok 3**

**Základná škola**

**Určenie miesta a času zápisu dieťaťa**

**na plnenie povinnej školskej dochádzky v základnej škole**

1. Zákonný zástupca dieťaťa je povinný prihlásiť dieťa na plnenie povinnej školskej dochádzky (ďalej len „zápis“). Zápis sa koná od 1. apríla do 30. apríla, ktorý predchádza začiatku školského roka, v ktorom má dieťa začať plniť povinnú školskú dochádzku v čase, ktorý určí riaditeľstvo školy v obci spôsobom obvyklým.
2. Povinná školská dochádzka začína začiatkom školského roka, ktorý nasleduje po dni keď dieťa dovŕši šiesty rok veku a dosiahne školskú spôsobilosť.
3. Základná škola pri zápise vyžaduje osobné údaje:

a) meno a priezvisko, dátum narodenia, rodné číslo, miesto narodenia, národnosť, štátne

občianstvo, trvalé bydlisko dieťaťa

b) meno a priezvisko, adresa zamestnávateľa, trvalé bydlisko zákonných zástupcov

1. V prípade, že si zákonný zástupca nesplní povinnosť prihlásiť dieťa na plnenie povinnej školskej dochádzky, dopustí sa priestupku, za ktorý je možné uložiť pokutu do výšky 331,939 €

**Materská škola**

**Určenie miesta a času zápisu dieťaťa na pobyt v materskej škole**

1. Zápis detí na pobyt v materskej škole sa koná v Materskej škole Súhradka č. 204, Lednické Rovne od 30. apríla do 31. mája v čase, ktorý určí vedenie školy v obci spôsobom obvyklým.

2. Podmienky zápisu na pobyt v MŠ:

a) prednostne sa prijímajú deti, ktoré dovŕšia piaty rok veku a deti s odloženou školskou

dochádzkou

b) deti sa do MŠ prijímajú na základe písomnej žiadosti zákonného zástupcu, ktorú

predloží riaditeľovi MŠ spolu s potvrdením o zdravotnom stave dieťaťa od

všeobecného lekára pre deti a dorast

c) ak ide o dieťa so špeciálnymi výchovno-vzdelávacími potrebami, zákonný zástupca

predloží okrem žiadosti a potvrdenia o zdravotnom stave dieťaťa aj vyjadrenie

príslušného zariadenia výchovného poradenstva a prevencie

d) zákonný zástupca v žiadosti je povinný uviesť dátum narodenia dieťaťa, jeho bydlisko,

národnosť, zdravotnú poisťovňu, meno detského lekára, meno a priezvisko zákonného

zástupcu dieťaťa, jeho trvalé bydlisko, zamestnanie a telefónne číslo.

**TRETIA ČASŤ**

**Školské zariadenia**

**a výšky príspevkov na čiastočnú úhradu ich nákladov**

**Článok 4**

**Školský klub detí**

1. Na čiastočnú úhradu nákladov spojených s činnosťou školského klubu detí prispieva mesačne zákonný zástupca dieťaťa vo výške 3,30 €.
2. Príspevok uhrádza zákonný zástupca mesačne do 15-teho dňa v kalendárnom mesiaci v hotovosti do pokladne základnej školy.
3. Poplatok sa platí nezávisle od času a počtu dní, ktoré dieťa strávi v ŠKD.

**Článok 5**

**Zníženie alebo odpustenie príspevku**

1. Príspevky určené v článku 4 tohto VZN je možné znížiť alebo odpustiť na základe rozhodnutia zriaďovateľa, na základe písomnej žiadosti zákonného zástupcu dieťaťa po predložení dokladu o tom, že je poberateľom dávky v hmotnej núdzi a príspevkov k dávke v hmotnej núdzi podľa osobitného predpisu.
2. Žiadosť podľa bodu 1 tohto článku predkladá povinná osoba riaditeľovi školského zariadenia.
3. Riaditeľ školského zariadenia predkladá žiadosť bezodkladne, najneskôr do 3 dní odo dňa jej doručenia zriaďovateľovi.
4. O znížení alebo odpustení príspevku rozhoduje zriaďovateľ.

**Článok 6**

**Zariadenie školského stravovania**

**Školská jedáleň v základnej škole**

1. Školská jedáleň poskytuje svoje služby pre deti, žiakov a zamestnancov školy a školských zariadení.
2. Stravníkom v školskej jedálni sú žiaci, zamestnanci školy a školských zariadení.
3. Školská jedáleň poskytuje stravovanie aj iným fyzickým osobám, ako sú uvedené v bode 2 tohto článku, a to so súhlasom obce a príslušného regionálneho úradu verejného zdravotníctva.
4. Školská jedáleň môže poskytovať svoje služby žiakom a zamestnancom školy aj v čase prázdnin so súhlasom zriaďovateľa.
5. Školská jedáleň poskytuje stravovanie za čiastočnú úhradu nákladov, ktoré uhrádza zákonný zástupca dieťaťa vo výške nákladov na nákup potravín vekových kategórií stravníkov nasledovne:

a) stravníci od 6 – 11 rokov (žiaci ZŠ / obed) 0,95 €

b) stravníci od 11 – 15 rokov (žiaci ZŠ / obed) 1,01 €

1. Pre dieťa, ktorého zákonný zástupca je poberateľom dávky v hmotnej núdzi a predloží príslušné doklady, je výška príspevku

a/ pre žiakov I. stupňa 0,00 €

b/ pre žiakov II. stupňa 0,01 €

1. Školská jedáleň poskytuje stravovanie za čiastočnú úhradu nákladov, ktoré uhrádza zamestnanec školy, školského zariadenia vo výške 1,12 €

a iná fyzická osoba vo výške 2,32 €.

1. Príspevok sa platí mesačne do 15-teho dňa príslušného mesiaca vopred zálohovo prevodným príkazom z bankového účtu.

**Školská jedáleň v materskej škole**

1. Jedáleň materskej školy poskytuje stravovanie (desiata, obed, olovrant) za čiastočnú úhradu nákladov, ktoré uhrádza zákonný zástupca dieťaťa vo výške nákladov na nákup potravín vo výške 1,12 € pre stravníkov od 2 – 6 rokov (dieťa v MŠ - denné).
2. Pre dieťa, ktorého zákonný zástupca je poberateľom dávky v hmotnej núdzi a predloží riaditeľovi MŠ príslušné doklady je výška príspevku na stravu 0,26 €.
3. Jedáleň materskej školy poskytuje stravovanie za čiastočnú úhradu nákladov, ktoré uhrádza zamestnanec MŠ, vo výške 1,12 €.
4. Jedáleň materskej školy poskytuje stravovanie aj iným fyzickým osobám, ktoré uhrádzajú za stravu (obed) sumu 2,25 €.
5. Príspevok sa platí mesačne do 20-teho dňa príslušného mesiaca bezhotovostne na bankový účet MŠ Lednické Rovne, Súhradka č. 204, Lednické Rovne.

**Článok 7**

**Výška príspevku na pobyt dieťaťa v materskej škole**

1. Za pobyt dieťaťa v materskej škole prispieva zákonný zástupca na čiastočnú úhradu výdavkov materskej školy vo výške 15,00 € na jedno dieťa v danom mesiaci.
2. Príspevok v materskej škole sa neuhrádza za dieťa:

a) ktoré má jeden rok pred plnením povinnej školskej dochádzky

b) ak zákonný zástupca dieťaťa predloží riaditeľovi materskej školy doklad o tom, že je

poberateľom dávky v hmotnej núdzi a príspevkov k dávke v hmotnej núdzi

c) ktoré je umiestnené v zariadení na základe rozhodnutia súdu

1. Príspevok v materskej škole na základe rozhodnutia zriaďovateľa sa neuhrádza na dieťa:

a) ktoré má prerušenú dochádzku do materskej školy na viac ako 30 po sebe nasledujúcich kalendárnych dní z dôvodu choroby alebo rodinných dôvodov preukázateľným spôsobom

b) ktoré nedochádzalo do materskej školy v čase školských prázdnin alebo bola prerušená prevádzka materskej školy, zapríčinená zriaďovateľom alebo inými závažnými dôvodmi, v týchto prípadoch uhrádza zákonný zástupca pomernú časť určeného príspevku.

**ŠTVRTÁ ČASŤ**

**Článok 8**

**Záverečné ustanovenia**

1. Toto VZN nadobúda účinnosť schválením Obecného zastupiteľstva 15 dní od jeho zverejnenia spôsobom obvyklým.
2. Dňom účinnosti tohto VZN sa ruší VZN obce Lednické Rovne č. 5/2008 zo dňa 10.09.2008 aj s jeho dodatkami.
3. Obec Lednické Rovne zabezpečí informovanosť občanov s obsahom tohto VZN spôsobom v obci obvyklým.

V Lednických Rovniach, dňa ................. 2016

Mgr. Marian Horečný

starosta obce